A Kbt. 115. § (1) bekezdés szerinti

HIRDETMÉNY NÉLKÜLI TÁRGYALÁSOS KÖZBESZERZÉSI ELJÁRÁS

**ELJÁRÁST MEGINDÍTÓ FELHÍVÁSA**

**módosításokkal egységes szerkezetben**

**Ajánlatkérő:**

Jahn Ferenc Dél-pesti Kórház és Rendelőintézet 1204 Budapest, Köves u. 1.

**Ajánlatkérő Jahn Ferenc Dél-pesti Kórház és Rendelőintézet XX. Köves u. 1. (hrsz. 182640) szám alatti telephelyen „Egyes osztályokhoz és közösségi terekhez kapcsolódó átalakítás, felújítás beszerzése 6 részben”**

Budapest, 2016. szeptember 8.

**I.**

**ELJÁRÁST MEGINDÍTÓ FELHÍVÁS**

**Tisztelt Ajánlattevők!**

A közbeszerzésekről szóló 2015. évi CXLIII. törvény (a továbbiakban: Kbt.) 115. § (1) bekezdése alapján ezúton tisztelettel kérjük fel Önöket ajánlattételre jelen eljárást megindító felhívás előírásai szerint.

1./ AZ AJÁNLATKÉRŐ ADATAI

**Hivatalos név:**
Jahn Ferenc Dél-pesti Kórház és Rendelőintézet

**Postai cím:**
1204 Budapest, Köves u. 1.

**Címzett:**
Dr. Ralovich Zsolt főigazgató

**Telefon:**
+36 1 289 6395

Ajánlatkérő nevében eljáró adatai:

**Percze Szabolcs gazdasági igazgató pénzügyi helyettese**

1204 Budapest, Köves u. 1.

tel: +36 1 2896255

e-mail: foigtitk@jahndelpest.hu

**2./** **AZ ELJÁRÁS FAJTÁJA**

Ajánlatkérő a Kbt. 115. § (1) bekezdése szerinti hirdetmény nélkül induló, tárgyalásos eljárást folytat le tekintettel arra, hogy a beszerzés becsült értéke nem éri el a nettó 100.000.000 Ft-ot, figyelemmel a Kbt. 16-19.§ szerinti összeszámítási szabályokra is. Az ajánlatkérő a Kbt. 53.§ (5) és (6) bekezdést alkalmazza, az I., II., III., IV. részek esetében.

Minden rész esetében az építési tevékenységet a Kbt. 1. sz. melléklete tartalmazza, és nem építési engedély köteles.

3./ DOKUMENTÁCIÓ

Ajánlatkérő rögzíti, hogy külön dokumentációt készít. A közbeszerzési műszaki leírást és a teljesítéssel kapcsolatos minimum követelményeket, az iratmintákat, a szerződéstervezetet, a dokumentáció tartalmazza.

Az építési beruházások közbeszerzéseinek részletes szabályairól szóló 322/2015. (X. 30.) Korm. rendelet 21. § (1) bekezdése alapján, a Kbt. 65. § (1) bekezdésének c) pontja értelmében az építőipari kivitelezési tevékenységet végző gazdasági szereplőknek szerepelniük kell az Étv. szerinti, építőipari kivitelezési tevékenységet végzők névjegyzékében, illetve nem Magyarországon letelepedett gazdasági szereplők esetén a letelepedés szerinti ország nyilvántartásában (feltéve, hogy a letelepedés szerinti ország joga azt előírja).

Kétség esetén Ajánlatkérő a Kbt. 71. §-a szerint felvilágosítást kérhet az ajánlattevőtől arra vonatkozóan, hogy melyik, az ajánlatban megjelölt gazdasági szereplő nem végez vagy melyik gazdasági szereplő végez építőipari kivitelezési tevékenységet, amelynek alapján az Étv. szerinti építőipari kivitelezési tevékenységet végzők névjegyzékében szerepelnie kell.

**4./** **A KÖZBESZERZÉS TÁRGYA ÉS MENNYISÉGE**

|  |  |  |
| --- | --- | --- |
| CPV kódok:  | **45000000-7** |  |
| További tárgyak: | **45453100-8** |  |
|  | **45321000-3** |  |
|  | **45421130-4** |  |

Ajánlatkérő Jahn Ferenc Dél-pesti Kórház és Rendelőintézet XX. Köves u. 1. (hrsz. 182640) szám

alatti telephelyen „Egyes osztályokhoz és közösségi terekhez kapcsolódó átalakítás, felújítás

beszerzése 6 részben” :

* I. rész: Lefolyóvezetékek cseréje
* II. rész: Hideg-meleg vízvezetékek cseréje
* III. rész: Központi Műtő tető felújítása és javítása
* IV. rész: Urológia 704, 705. kórtermek felújítása
* V. rész: Kardiológia közös fürdő átalakítása, elkülönítő kórtermek kialakítása kezelőből és orvosi szobából
* VI. rész: II. Psychiátria fürdő felújítása

**A beszerzés részletes leírását a dokumentáció és mellékletei tartalmazzák.**

**5./ A SZERZŐDÉS MEGHATÁROZÁSA**

Vállalkozási szerződés. Az eljárás nyertesével megkötésre kerülő szerződés tervezetét a dokumentáció tartalmazza. A részletes műszaki feltételeket az ajánlati dokumentáció műszaki specifikáció fejezete tartalmazza. Az ajánlatkérő tájékoztatja a gazdasági szereplőket, hogy a közbeszerzési eljárásban érintett épület nem műemléki épület és a kivitelezési munkák nem építési engedély köteles tevékenységek, csak bejelentési kötelezettség áll fenn az építésügyi hatóság felé. Az I., II., III., IV. rész esetében a Kbt. 53.§ (5) és (6) bekezdése szerinti feltételes közbeszerzési eljárást folytat le az ajánlatkérő. A fedezet az I., II.,III. rész esetében vis maior keretből, a IV.,V. rész esetében önkormányzati forrásból, a VI. rész esetében saját forrásból kerülhet finanszírozásra. A fedezet az I., II., III. és IV. rész esetében nem áll rendelkezésre ez indokolja a feltételes közbeszerzési eljárás alkalmazását. Az V. és a VI. rész esetében rendelkezésre áll.

6./ A SZERZŐDÉS IDŐTARTAMA VAGY A TELJESÍTÉS HATÁRIDEJE

Szerződés megkötését követően a munkaterület átadása minden rész esetében 2 munkanapon belül megtörténik. A kivitelezés befejezése minden rész esetében a munkaterület átadásának napjától számított maximum 60 nap.

**7./ A TELJESÍTÉS HELYE**

A teljesítés helye: hrsz. 182640, 1204 Budapest, Köves u. 1. minden rész esetében.

NUTS kód: HU 101

8./ AZ ELLENSZOLGÁLTATÁS TELJESÍTÉSÉNEK FELTÉTELEI VAGY A VONATKOZÓ JOGSZABÁLYOKRA HIVATKOZÁS

Az alábbi fizetési feltételek minden részre (I-VI.) érvényesek.

Ajánlatkérő előleget nem fizet.

Nyertes ajánlattevő minden rész esetében 1 db végszámla kiállítására jogosult a kivitelezés 100 %-os készültségi fokánál, teljesítés igazolás birtokában.

Ajánlatkérő képviselője a teljesítést követő 15 napon belül állítja ki a teljesítési igazolását. A benyújtott számla ellenértékének kiegyenlítése 30 napos fizetési határidő mellett, átutalással a 2013. évi V. törvény (új Ptk.) 6:130. § (1)-(2) bekezdésében foglaltak, és a Kbt. 135.§. (1)-(3) és (6), (11) bekezdései, és a 322/2015. (X. 30.) Korm. rendelet 31. §-a alapján történik.

Az ajánlattétel, a szerződéskötési, az elszámolás és a kifizetés pénzneme a magyar forint.

Ajánlatkérő felhívja a figyelmet arra, hogy a számla benyújtása és kiegyenlítése során az adózás rendjéről szóló 2003. évi XCII. törvény (Art.) 36/A. § rendelkezéseit mind a vállalkozó, mind az alvállalkozó esetében alkalmazni kell.

A részletes fizetési feltételeket a szerződéstervezet tartalmazza.

Az ajánlatkérő tartalékkeretet nem hoz létre.

Késedelmi kamat: Ptk. 6:155§ szerint.

**9./ ANNAK MEGHATÁROZÁSA, HOGY AZ AJÁNLATTEVŐ TEHET-E TÖBBVÁLTOZATÚ (ALTERNATÍV) AJÁNLATOT, VALAMINT A RÉSZAJÁNLATTÉTEL LEHETŐSÉGE VAGY ANNAK KIZÁRÁSA**

Ajánlatkérő többváltozatú ajánlat tételének lehetőségét kizárja.

Rész ajánlattétel lehetősége: igen

Az alábbi részek bármelyikére az adott rész teljes mennyiségére lehet érvényes ajánlatot tenni.

Egy ajánlattevő egy, több, vagy akár az összes részre is tehet ajánlatot.

* I. rész: Lefolyóvezetékek cseréje
* II. rész: Hideg-meleg vízvezetékek cseréje
* III. rész: Központi Műtő tető felújítása és javítása
* IV. rész: Urológia 704, 705. kórtermek felújítása
* V. rész: Kardiológia közös fürdő átalakítása, elkülönítő kórtermek kialakítása kezelőből és orvosi szobából
* VI. rész: II. Psychiátria fürdő felújítása

**10./ AZ AJÁNLATOK ÉRTÉKELÉSI SZEMPONTJA**

Ajánlatkérő az ajánlatokat részenként értékeli.

Minden rész esetében bírálati szempont: a legjobb ár-érték arányt megjelenítő bírálati szempontja (Kbt. 76. § (2) bek. c) pont) az alábbiak szerint:

|  |  |  |
| --- | --- | --- |
|  | **Bírálati szempont** | **Súlyszám** |
| 1. | **Ajánlati nettó ár (egyösszegű átalányár) Ft (előny a kevesebb)** | **40** |
| 2. | **Késedelmi kötbér vállalt összege minimum 150. 000,- Ft/késedelmes nap, maximum a szerződés nettó ellenértékének 5%-a (előny a több)** | **20** |
| 3. | **Teljesítési határidő max: 60 nap (előny a kevesebb)** | **20** |

Pontozás: 1-10 pontos tartományban az I., és III. szempont esetében fordított arányosítás módszerével, a II. szempont esetében egyenes arányosítás módszerével kerülnek a pontok kiosztásra azzal, hogy az adott szempont szerinti legjobb ajánlat 10, a legkedvezőtlenebb 1 pontot kap. A kapott eredmények két tizedes jegy pontossággal kerülnek meghatározásra a matematikai kerekítés szabályai szerint.

A bírálati szempont szerinti tartalmi elemeket a **felolvasólapon** kérjük megadni.

1. **Az ajánlati nettó ár (egyösszegű átalányár/Ft)**: tartalmaznia kell a szerződés teljesítésével kapcsolatosan ajánlattevőnél felmerült valamennyi költséget és díjat, további díjat vagy költséget ajánlattevő semmilyen jogcímen nem érvényesíthet Ajánlatkérővel szemben. Az ajánlati árnak fix összegűnek kell lennie, vagyis az ajánlattevő semmilyen formában és semmilyen hivatkozással sem tehet változó árat tartalmazó ajánlatot. Pótmunka, többletmunka elvégzésére lehetőség nincs, kivéve a megrendelő külön engedélye és a Kbt. szabályainak betartása szerint. A nettó egyösszegű ajánlati ár részletezését az ajánlattevőnek a tételes árazott költségvetés csatolásával kell alátámasztania az ajánlatban.
2. **Késedelmi kötbér vállalt összege**: min. 150 000 Ft/késedelmes nap összeg, maximum a szerződés nettó ellenértékének 5%-a vállalható érvényesen.
3. **Teljesítési határidő:** A kivitelezésnek legkésőbb a munkaterület átadásától számított 60 napon belül le kell zárulnia. Az ajánlatkérőnek a betegellátás folyamatossága és biztonsága miatt érdekében áll, hogy a nyertes ajánlattevő a kivitelezési határidőt betartsa. A kivitelezés kezdete a munkaterület átadásának napja.

Ajánlatkérő rögzíti, hogy az áfa összege a mindenkor hatályos jogszabályi rendelkezések alapján kerül megállapításra.

**11./ KIZÁRÓ OKOK**

Nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) és (2) bekezdéseiben meghatározott kizáró okok hatálya alatt áll.

Ajánlatkérő kizárja a közbeszerzési eljárásból azokat, akikkel szemben a kizáró ok az eljárás során következnek be.

A kizáró okok fenn nem állását az ajánlattevőnek a 321/2015. (X. 30.) Korm. rendelet 17. § (1) –(2) bekezdése szerint kell igazolnia az alábbiak szerint:

Az ajánlattevőnek az ajánlatában egyszerű nyilatkozatot kell benyújtania arról, hogy nem tartozik a felhívásban előírt kizáró okok hatálya alá, valamint a Kbt. 62. § (1) bekezdés *k)* pont *kb)* pontját a 8. § *i)* pont *ib)* alpontja és a 10. § *g)* pont *gb)* alpontjában foglaltak szerint kell igazolnia. Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha az ajánlattevő a 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

Az alvállalkozó és adott esetben az alkalmasság igazolásában résztvevő más szervezet vonatkozásában az ajánlattevő nyilatkozatot nyújt be arról, hogy az érintett gazdasági szereplők vonatkozásában nem állnak fenn az eljárásban előírt kizáró okok.

Felhívjuk az Ajánlattevők figyelmét a Kbt. 64.§-ában foglaltakra. Felhívjuk az Ajánlattevők figyelmét arra, hogy a kizáró okokra vonatkozó nyilatkozatok nem lehetnek az eljárást megindító felhívás megküldését megelőző keltezésűek.

**12./ AZ ALKALMASSÁGI KÖVETELMÉNYEK, AZ ALKALMASSÁG MEGÍTÉLÉSHEZ SZÜKSÉGES ADATOK ÉS A MEGKÖVETELT IGAZOLÁSI MÓD**

# **Pénzügyi- gazdasági alkalmasság:**

Minden rész esetében (I-VI. részek) érvényesek és minden részre, amelyre ajánlatot tesz az ajánlattevő, külön-külön becsatolandók az adott részre az alkalmasságot igazoló dokumentumok.

Az alkalmasság megítéléséhez szükséges adatok és a megkövetelt igazolási mód:

**P/1.**

Ajánlattevőnek a 321/2015. (X. 30.) Korm. rendelet 19. § (1) a) pontja alapján, - attól függően, hogy az ajánlattevő mikor jött létre, ha ezek az adatok rendelkezésre állnak - az ajánlathoz csatolnia kell valamennyi számlavezető pénzintézettől származó nyilatkozatát legalább az alábbi tartalommal:

* mióta vezeti a bankszámlá(ka)t,
* bankszámlaszám(ok) megjelölése.
* az eljárást megindító felhívás megküldésének napjától visszafelé számított 12 hónapban, illetve későbbi számlanyitás esetén a számlanyitás időpontjáig terjedő időszakban volt-e 30 naptári napot meghaladó sorbaállítás a bankszámláján.

Ajánlattevőnek csatolnia kell az eljárást megindító felhívás megküldésének napjától visszafelé számított 12 hónapban megszűnt számlák vonatkozásában kiállított pénzintézeti nyilatkozatot is.

Jelen alkalmassági követelmény tekintetében elegendő, ha a közös ajánlattevők egyike megfelel.

**P/2.**

A 321/2015. (X.30.) Kormányrendelet 19.§ (1) bekezdés b) pont alapján ajánlattevőnek csatolni kell az ajánlattevő, vagy jogelődje, az eljárást megindító felhívás megküldését megelőző utolsó 3 év számviteli jogszabályok szerinti beszámolóját egyszerű másolatban (ha a gazdasági szereplő letelepedése szerinti ország joga előírja a közzétételét).

Ha az ajánlatkérő által kért beszámoló a céginformációs szolgálat honlapján megismerhető, a beszámoló adatait az ajánlatkérő ellenőrzi, a céginformációs szolgálat honlapján megtalálható beszámoló beküldése nem szükséges;

Ha az ajánlattevő a kért beszámoló irattal azért nem rendelkezik az ajánlatkérő által előírt időszakban, mert az időszak kezdete után kezdte meg működését, úgy csatolja nyilatkozatát a közbeszerzés tárgyából (építési beruházás, és/vagy korszerűsítés és/vagy felújítás) származó árbevételére vonatkozóan.

**P/3**.

A 321/2015. (X. 30.) Korm. rendelet 19. § (1) bekezdés c) pontja alapján ajánlattevőnek csatolni kell az eljárást megindító felhívás megküldését megelőző 3 lezárt üzleti év teljes nettó árbevételéről szóló nyilatkozatot évenkénti bontásban, attól függően, hogy ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.

Ha az ajánlattevő a kért irattal azért nem rendelkezik, mert olyan jogi formában működik, amely tekintetében a beszámoló, illetve az árbevételről szóló nyilatkozat benyújtása nem lehetséges, az e pontokkal kapcsolatban előírt alkalmassági követelmény és igazolási mód helyett bármely, az ajánlatkérő által megfelelőnek tekintett egyéb nyilatkozattal vagy dokumentummal igazolhatja pénzügyi és gazdasági alkalmasságát. Az érintett ajánlattevő kiegészítő tájékoztatás kérése során köteles alátámasztani, hogy olyan jogi formában működik, amely tekintetében a beszámoló, illetve az árbevételről szóló nyilatkozat benyújtása nem lehetséges és tájékoztatást kérni az e pontokkal kapcsolatban előírt alkalmassági követelmény és igazolási mód helyett az alkalmasság igazolásának ajánlatkérő által elfogadott módjáról.

A 321/2015. (X.30.) Korm. rendelet 20. § (2) bekezdése szerint, a P/1, P/2, P/3. pontjaiban előírt alkalmassági követelményt igazolható az ajánlattevő arra vonatkozó nyilatkozatával is, hogy megfelel az ajánlattevő által előírt alkalmassági követelményeknek.

A 321/2015 (X.30.) Kormányrendelet 19. § (6) bekezdése alapján, ha a Magyar Kereskedelmi és Iparkamara vállalkozó kivitelezői névjegyzékében megjelenített a 321/2015 (X.30.) Korm. rendelet 19. § (1) bekezdés előírásainak megfelelő dokumentumok bizonyítják, hogy a gazdasági szereplő megfelel az fent előírt pénzügyi alkalmassági követelményeknek, ajánlatkérő a követelmény és a megfelelést igazoló dokumentum elérhetőségének pontos megjelölését is elfogadja, a P.1., P.2., P.3. dokumentum benyújtása helyett.

**Az alkalmasság minimumkövetelménye(i):**

**P/1.** Alkalmatlan ajánlattevő,ha bármely számlavezető pénzügyi intézményének a nyilatkozata alapján megállapítható, hogy az eljárást megindító felhívás megküldésétől visszaszámított 12 hónapban, illetve későbbi számlanyitás esetén a számlanyitás időpontjáig terjedő időszakban bármely számláján, a pénzforgalmi szolgáltatás nyújtásáról szóló 2009. évi LXXXV. törvény 2. § 25. pontja szerinti, 30 naptári napot meghaladó sorban állítás volt.

**P/2.** Alkalmatlan az ajánlattevő ha saját, vagy jogelődje mérleg szerinti eredménye - az eljárást megindító felhívás megküldését megelőző - az utolsó 3 lezárt üzleti év mindegyikében negatív volt.
A 321/2015. (X.30.) Kormányrendelet 19. § (2) bekezdésre hivatkozással építési beruházásra, és/vagy korszerűsítésre és/vagy felújításra irányuló munkákból származó árbevétele nem érte el

1. rész esetében a nettó 10 000 000Ft-ot
2. rész esetében a nettó 5 000 000. Ft-ot
3. rész esetében a nettó 6  000 000 Ft-ot
4. rész esetében a nettó 4 000 000 Ft-ot
5. rész esetében a nettó 8 000 000 Ft-ot.
6. rész esetében a nettó 3 000 000 Ft-ot.

az ajánlattevő alkalmatlan.

**P/3.** Alkalmatlan az ajánlattevő ha az eljárást megindító felhívás megküldését megelőző 3 lezárt üzleti évben a teljes nettó árbevétele összesen nem érte el

1. rész esetében a nettó 18 000 000 Ft-ot
2. rész esetében a nettó 8 000 000 Ft-ot
3. rész esetében a nettó 8 000 000 Ft-ot
4. rész esetében a nettó 7 000 000 Ft-ot
5. rész esetében a nettó 13 000 000 Ft-ot.
6. rész esetében a nettó 5 000 000 Ft-ot.

**Műszaki-szakmai alkalmasság:**

**Az alkalmasság megítéléséhez szükséges adatok és a megkövetelt igazolási mód:**

**M/1.** A 321/2015. (X.30.) Korm. rendelet 21. § (2) bekezdés a) pontja alapján az eljárást megindító felhívás megküldésétől visszafelé számított 5 év legjelentősebb építési beruházásainak ismertetése a 321/2015. (X.30.) Korm. rendelet 22. § (3) bekezdés szerint a szerződést kötő másik fél által adott igazolással kell igazolni.

Az igazolások minimálisan elvárt tartalma:
- a Vállalkozó neve, székhelye
- a szerződést kötő másik fél (Megrendelő) neve, székhelye, igazolás kiállítójának elérhetősége,
- az építési beruházás tárgya, mennyisége, vagy az ellenszolgáltatás összege (nettó érték) (közös ajánlattevői/ alvállalkozói teljesítés esetén a saját teljesítés nettó értékét),
- az alkalmassági minimumkövetelmény szempontjából releváns munkák felsorolása (közös ajánlattevői/ alvállalkozói teljesítés esetén a saját teljesítésben végzett munkák felsorolása),
- teljesítés ideje (a kezdés/befejezés naptári nap pontossággal, külön feltüntetve a műszaki átadás-átvétel dátumát)
- teljesítés helye;
- nyilatkozat arról, hogy a teljesítés az előírásoknak és a szerződésnek megfelelően történt-e.
Amennyiben ajánlattevő nem fővállalkozóként teljesítette a megadott referenciát, úgy jelölje meg a teljesítés arányát, vagy olyan adatot, amelyből egyértelműen megállapítható, hogy az alkalmassági követelményként meghatározott feladatot az ajánlattevő teljesítette.

**M/2.**

A 321/2015. (X.30.) Korm. rendelet 21. § (2) bekezdés b) pontja szerint alapján azoknak a szakembereknek - különösen a minőség ellenőrzéséért felelőseknek - a megnevezése, képzettségük, szakmai tapasztalatuk ismertetése, akiket be kíván vonni a teljesítésbe, valamint az alábbi dokumentumok becsatolása:

- a szakemberek saját kezűleg aláírt szakmai önéletrajza - részeként rendelkezésre állási nyilatkozat - úgy, hogy az önéletrajzból egyértelműen derüljön ki az alkalmassági feltételként előírt, a szakemberrel szemben támasztott követelményeknek való megfelelőség - képzettséget / végzettséget igazoló okirat egyszerű másolati példánya.

**Az alkalmasság minimumkövetelménye(i):**

Alkalmatlan az ajánlattevő,
**M/1**. ha az eljárást megindító felhívás megküldésének napjától visszafelé számított 5 évben az előírásoknak és a szerződésnek megfelelően nem teljesített végleges műszaki átadás-átvétellel , mely magában foglal, amelyek szerződéses értéke önmagában elérte

1. rész esetében lefolyóvezetékek cseréje tárgyú, nettó 8 000 000 Ft összegű építési beruházási munkát,
2. rész esetében hideg-meleg vízvezetékek cseréje tárgyú, nettó 5 000 000 Ft öszegű építési beruházási munkák,
3. rész esetében általános tetőszigetelési és/vagy felújítási/ és vagy korszerűsítési munkák nettó 4 000 000 Ft összegű építési beruházási munkát,
4. rész esetében általános épületgépészeti és/agy felújítási/ és vagy korszerűsítési munkák nettó 4 000 000 Ft összegű építési beruházási munkát,
5. rész esetében általános épületgépészeti és/agy felújítási/ és vagy korszerűsítési munkák nettó 8 000 000 Ft összegű építési beruházási munkát,
6. rész esetében általános épületgépészeti és/agy felújítási/ és vagy korszerűsítési munkák nettó 3 000 000 Ft összegű építési beruházási munkát.

**M/2.**ha nem rendelkezik az alábbi, teljesítésbe bevonni kívánt szakemberrel:

a) legalább 1 fő műszaki vezető, aki rendelkezik:

- felsőfokú műszaki végzettséggel, és

- legalább 3 év építési szakterületen szerzett szakmai tapasztalattal,

Ha a Magyar Kereskedelmi és Iparkamara vállalkozó kivitelezői névjegyzékében megjelenített dokumentumok bizonyítják, hogy a gazdasági szereplő megfelel az ajánlatkérő által meghatározott követelményeknek, a követelmény és a megfelelést igazoló dokumentum helyének pontos megjelölését is köteles elfogadni az ajánlatkérő által meghatározott dokumentumok benyújtása helyett.

Az ajánlatkérő a fenti igazolási módok helyett elfogadhatja az ajánlattevő arra vonatkozó nyilatkozatát is, hogy megfelel az ajánlatkérő által előírt alkalmassági követelményeknek.

Az előírt alkalmassági követelményeknek a közös ajánlattevők együttesen is megfelelhetnek. Azon követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, az együttes megfelelés lehetősége értelmében elegendő, ha közülük egy felel meg.

Az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. Csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

**13./ AZ AJÁNLATTÉTELI HATÁRIDŐ**

2016. szeptember 22-én 09.00 óra

**14./ AZ AJÁNLAT BENYÚJTÁSÁNAK CÍME**

Jahn Ferenc Dél-pesti Kórház és Rendelőintézet 1204 Budapest, Köves u. 1.

Főigazgatói titkárság

Az ajánlat írásban és zártan benyújtható közvetlenül vagy postai úton. Ajánlatkérő tájékoztatja ajánlattevőt, hogy a Jahn Ferenc Dél-pesti Kórház és Rendelőintézet 1204 Budapest, Köves u. 1. Főigazgatói titkárság fsz. 4. küldött postai küldemények kézbesítésének késedelméből fakadó kockázatokat ajánlattevő viseli. Ajánlatkérő tájékoztatja továbbá az ajánlattevőket, hogy a személyes leadásra nyitva álló időintervallum az ajánlattételi határidő lejártáig munkanapokon: hétfőtől-csütörtökig 09.00-14.00 óráig, a beadási határidő utolsó napján 08.00-09.00 óráig tart. A csomagolásra minden esetben javasoljuk ráírni az eljárás megnevezését, és ajánlatkérő nevét. A hiányos vagy hibás felirattal, címzéssel ellátott küldemények elirányításáért, idő előtti felbontásáért, ajánlatkérő felelősséget nem vállal. A postán vagy futárszolgálattal feladott küldemények kockázatát ajánlattevő viseli.

**15./ AZ AJÁNLATTÉTEL NYELVE**

Az ajánlat nyelve magyar. Amennyiben az ajánlatban idegen nyelvű dokumentum kerül becsatolásra, úgy ajánlattevő köteles annak magyar fordítását is az ajánlathoz csatolni. Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja, az ajánlattevő felelős fordításról szóló nyilatkozatát ebben az esetben az ajánlatba csatolni köteles).

**16./ AZ AJÁNLAT(OK) FELBONTÁSÁNAK HELYE, IDEJE ÉS AZ AJÁNLATOK FELBONTÁSÁN JELENLÉTRE JOGOSULTAK**

Főigazgatói titkárság

Az ajánlatok bontásának helye: Jahn Ferenc Dél-pesti Kórház és Rendelőintézet 1204 Budapest, Köves u. 1. Főigazgatói Tanácsterem fsz. 2.

Időpontja: 2016. szeptember 22-én 09.00 óra

Jelenlétre jogosultak: A Kbt. 68. § (1) –(2), (4) és (6) bekezdésében meghatározott személyek.

Az ajánlatkérő az ajánlatok bontásának megkezdésekor, az ajánlatok felbontása előtt közvetlenül ismerteti a  közbeszerzés becsült értékét és a szerződés teljesítéséhez rendelkezésre álló anyagi fedezet összegét. Az ajánlatok felbontásáról és ismertetéséről ajánlatkérő jegyzőkönyvet készít, amelyet a bontástól számított öt napon belül megküld az összes ajánlattevőnek.

**17./ AZ AJÁNLATI KÖTÖTTSÉG IDŐTARTAMA**

Az ajánlattételi határidő lejártától számított 60 nap

**18./ AJÁNLATI / EGYÉB BIZOSÍTÉKRA VONATKOZÓ INFORMÁCIÓ**

Minden rész esetében:

* Jótállás időtartama: 12 hónap a teljesítésigazolás napjától.
* Ajánlatkérő ajánlati biztosíték rendelkezésre bocsátását nem írja elő.
* **Jólteljesítési biztosíték** (a jótállás idejére szóló biztosíték): Ajánlatkérő a nettó szerződéses ellenértékének 3%-a erejéig jólteljesítési biztosíték nyújtását írja elő. A jólteljesítési biztosítékot a műszaki átadás-átvételi jegyzőkönyv lezárásakor kell rendelkezésre bocsátani. A jólteljesítési biztosítéknak az átadástól a jótállási időszak lezárásáig kell érvényben maradnia.
**Ajánlattevő nyertessége esetén a Kbt. 134. § (6) bekezdés a) pontja alapján a jólteljesítési biztosítékot választása szerint nyújthatja:**- óvadékként az előírt pénzösszegnek az ajánlatkérőként szerződő fél fizetési számlájára történő befizetésével (átutalásával),
- bank vagy biztosító által vállalt garancia vagy banki készfizető kezesség biztosításával, vagy
- biztosítási szerződés alapján kiállított - készfizető kezességvállalást tartalmazó - kötelezvénnyel.
Az egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.
A Kbt. 134. § (5) bekezdésének megfelelően az ajánlattevőnek a biztosítékok határidőre történő rendelkezésre bocsátásáról az ajánlatban nyilatkoznia kell.
* **Késedelmi kötbér:** Vállalkozó hibájára visszavezethető okból a vállalkozó késedelmesen teljesít, késedelmi kötbér fizetésére köteles , minimum 150.000/ nap (***bírálati szempont***), maximum a szerződés nettó ellenértékének 5%-a. A maximum késedelmi kötbér elérését követően a Megrendelő jogosult elállni a teljesítéstől.

Késedelmes a teljesítés ha:
- az építési beruházás készültségi foka nem éri el a 100 %-ot a munkaterület átadásától számított 60 nap leteltéig.

A késedelmi kötbér mértéke azonban nem haladhatja meg a teljes nettó vállalkozói díj 5 %-át. A Vállalkozó a szerződés aláírásával tudomásul veszi és elfogadja, hogy a szerződés határidőre történő teljesítése, használatra kész állapota a Megrendelő (ajánlatkérő) kiemelt érdeke.

A Vállalkozó kötbérfizetési kötelezettsége a vállalkozó hibájára visszavezethető ok esetén minden olyan naptári napra vonatkozik, amellyel a Szerződés szerinti kötbérköteles véghatáridőt a Vállalkozó túllépi.
Késedelmi kötbér fizetése akkor válik esedékessé, amikor a véghatáridő vonatkozásában a késedelem megszűnik, vagy a kötbér eléri a legmagasabb mértéket.
A Megrendelő a szerződésben foglalt kötbéren felül a késedelemből származó - a kötbérrel nem fedezett - egyéb kárigényét is érvényesítheti. A Megrendelő fenntartja a jogát, hogy a bizonyítható kártérítési igényét akkor is érvényesítheti, ha a kötbérigényével nem élt.
A kötbér fizetése semmilyen módon nem mentesíti a Vállalkozót a szerződés teljesítésére vonatkozó bármely kötelezettsége, illetve a szerződés szerint a Vállalkozót terhelő egyéb kötelezettségek és felelősségek alól.

* **Meghiúsulási kötbér:** Amennyiben a szerződés a Vállalkozó hibájára visszavezethető okból meghiúsul, illetve a Megrendelő eláll a teljesítéstől, a Megrendelő a Vállalkozóval szemben jogosult meghiúsulási kötbért érvényesíteni, melynek mértéke a nettó vállalkozói díj 5 %-ának megfelelő összeg. A kötbérigény érvényesítése nem zárja ki, hogy a Megrendelő a szerződésszegésből eredő egyéb jogait gyakorolja, illetve a Vállalkozóval szemben kártérítési igényt érvényesítsen. A meghiúsulási kötbér érvényesítése a teljesítés egyidejű követelését kizárja.
Kötbér a Ptk. 6:186. § (1) bekezdésének megfelelően akkor fizetendő, ha a kötelezett felelős a szerződésszegésért.

Csatolandó az ajánlathoz ajánlattevő nyilatkozata a biztosítékok meghatározott határidőre történő rendelkezésre bocsátásáról a Kbt. 134.§ (5) bekezdés és 134.§ (6) bekezdés alapján.

**19./ Európai uniós alapokra vonatkozó információk**

Jelen beszerzés az alábbi finanszírozások keretei között valósul meg:

* I. , II. és III. rész vis maior keretből
* IV. és V. rész önkormányzati forrásból
* VI. rész saját forrásból, OEP finanszírozásból

A közbeszerzési eljárás nem EU-s finanszírozott, egy részben sem.

**20./ EGYÉB RENDELKEZÉSEK**

20.1. Bármely gazdasági szereplő, aki az eljárásban ajánlattevő lehet – a megfelelő ajánlattétel érdekében – az ajánlattételi felhívásban foglaltakkal kapcsolatban, írásban a Kbt. 56.§ szerint fax útján , e-mailen vagy levélben kiegészítő (értelmező) tájékoztatást kérhet az alábbi elérhetőségen:

**Percze Szabolcs gazdasági igazgató pénzügyi helyettese**

1204 Budapest, Köves u. 1.

tel:+361289-6255

e-mail: foigtitk@jahndelpest.hu

Kérjük érdeklődőket, hogy a lehető leggyorsabb válaszadás érdekében a kiegészítő tájékoztatás iránti kérelmüket szíveskedjenek e-mail útján, szerkeszthető word. formátumban is megküldeni. Felhívjuk a tisztelt gazdasági szereplők figyelmét arra, hogy telefonon, illetve személyes megkeresés útján kiegészítő tájékoztatás nem kérhető.

Ajánlatkérő a kiegészítő tájékoztatást a kérés beérkezését követően ésszerű határidőn belül, elsődlegesen e-mail-en adja meg a Kbt. 56.§ szerint. A kiegészítő tájékoztatást úgy adja meg ajánlatkérő, hogy az ne sértse a gazdasági szereplők esélyegyenlőségét.

**20.2.** Az ajánlatot egy papír alapú példányban kell benyújtani írásban, zártan, továbbá egy – a papír alapú példánnyal mindenben megegyező – elektronikus példányban (.pdf formátumban CD/DVD-n). A papír alapú példányt köteles az ajánlattevő oly módon összefűzni, mely kizárja az ajánlat roncsolás-mentesen történő szétbontását, és biztosítja annak könnyű lapozhatóságát. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

Az ajánlatban lévő minden – az ajánlattevő vagy egyéb gazdasági szereplő által készített – dokumentumot (nyilatkozatot) a végén alá kell írnia az erre jogosult személynek.

**20.3.** Az ajánlatnak tartalmaznia kell ajánlattevő Kbt. 66. § (2) és (4) bek. szerinti nyilatkozatát. A Kbt. 66. § (2) bek. szerinti nyilatkozatot eredetiben kell csatolni az ajánlatba.

**20.4.** Az ajánlattevőnek ajánlatában nyilatkoznia kell a Kbt. 66. § (6) bekezdésben foglaltak vonatkozásában (nemleges tartalom esetén is).

**20.5.** Az ajánlatban szereplő dokumentumokat cégszerűen (ajánlattevő, illetve adott esetben alvállalkozó és kapacitást biztosító szervezet nevében) aláíró cégjegyzésre jogosult személy(ek) aláírási címpéldányát, vagy ügyvéd által ellenjegyzett aláírás mintáját egyszerű másolatban az ajánlathoz csatolni kell. Amennyiben az ajánlattevő (alvállalkozó, kapacitást biztosító szervezet) letelepedése szerinti országban címpéldány, vagy aláírás-minta nem kerül kibocsátásra, úgy erről ajánlattevőnek ajánlatában nyilatkoznia kell (ez esetben az aláírás-minta/aláírási címpéldány megléte, vagy hiánya nem kerül vizsgálatra). Amennyiben a cégjegyzésre jogosult és a kötelezettségvállaló személye különböző, a kötelezettségvállaló aláírását is tartalmazó meghatalmazást is szükséges csatolni.

**20.6** A Kbt. 65. § (6) bek. szerint az előírt alkalmassági követelményeknek az ajánlattevő bármely más szervezet (vagy személy) kapacitására támaszkodva is megfelelhet a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet, és az eljárást megindító felhívás vonatkozó pontjának megjelölésével azon alkalmassági követelményt, melynek igazolása érdekében az ajánlattevő ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá a kapacitást biztosító szervezettel kötött szerződést vagy előszerződést kell csatolni, melyben a kapacitást biztosító szervezet arra vállal kötelezettséget, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

**20.7.** Az ajánlatban benyújtandó dokumentumok egyszerű másolatban is csatolhatóak, kivéve a Kbt. 66.§ (2) és (4) bekezdése szerinti irat.

**20.8.** Ajánlatkérő az eljárás során a Kbt. 71. § alapján az összes ajánlattevő számára, azonos feltételekkel biztosítja a hiánypótlás, valamint az ajánlatokban nem egyértelmű kijelentések, nyilatkozatok, igazolások tartalmának tisztázása érdekében a felvilágosítás-kérés lehetőségét. Ajánlatkérő nem bocsát ki újabb hiánypótlást, ha a hiánypótlással az ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

**20.9.** Jelen eljárásban kizárólag az ajánlattételre felhívott gazdasági szereplő tehet ajánlatot. Az ajánlattételre felhívott gazdasági szereplők közösen nem tehetnek ajánlatot. Az ajánlattételre felhívott gazdasági szereplő jogosult közösen ajánlatot tenni olyan gazdasági szereplővel, amelynek az ajánlatkérő nem küldött ajánlattételi felhívást.

Közös ajánlattétel esetén az ajánlattevők kötelesek becsatolni azt, az összes érintett ajánlattevő által aláírt megállapodást is, amely tartalmazza:

* az ajánlattevők adatait (név, székhely);
* a konzorciumot vezető ajánlattevő megnevezését, aki jogosult a közös ajánlattevők képviseletére (a közös ajánlattevők képviseletében tett minden nyilatkozatnak egyértelműen tartalmaznia kell a közös ajánlattevők megjelölését);
* az ajánlattevők közötti együttműködés szabályait, a feladatmegosztást, a feladatok teljesítésének százalékos megoszlását;
* nyilatkozatot arra vonatkozóan, hogy a közös ajánlattevők a szerződés teljesítéséért egyetemleges felelősséget vállalnak.

A közös ajánlatot benyújtó gazdasági szereplők személyében az ajánlattételi határidő lejárta után változás nem következhet be.

**20.10.** Ajánlatkérő felhívja gazdasági szereplők figyelmét a következő követelményekre:

Az ajánlattevő ugyanabban a közbeszerzési eljárásban

a) nem tehet másik ajánlatot más ajánlattevővel közösen

b) más ajánlattevő alvállalkozójaként nem vehet részt,

c) más ajánlatot benyújtó ajánlattevő szerződés teljesítésére való alkalmasságát nem igazolhatja

Alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

*a)* azon gazdasági szereplőt, amely tevékenységét kizárólagos jog alapján végzi,

*b)* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

*c)* építési beruházás esetén az építőanyag-eladót.

Egy gazdasági szereplőnek a szerződés teljesítésében való részvétele arányát az határozza meg, hogy milyen arányban részesül a beszerzés tárgyának ÁFA nélkül számított ellenértékéből.

Ajánlattevő az a gazdasági szereplő, aki (amely) a közbeszerzési eljárásban ajánlatot nyújt be.

**20.11.** Az ajánlattevő az ajánlatában, a Kbt. 44. § szerint elkülönített módon elhelyezett, üzleti titkot (ide értve a védett ismeretet is) [Ptk. 2:47 §] tartalmazó iratok nyilvánosságra hozatalát megtilthatja. Az üzleti titkot tartalmazó iratokat úgy kell elkészíteni, hogy azok az információs önrendelkezési jogról és az információszabadságról szóló 2011. évi CXII. törvény 27. § (3) bekezdésére figyelemmel kizárólag olyan információkat tartalmazzanak, amelyek nyilvánosságra hozatala az üzleti tevékenység végzése szempontjából aránytalan sérelmet okozna, továbbá ne tartalmazzanak az alábbi a-b) pontok hatálya alá tartozó elemeket.

a.) Az ajánlattevő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely értékelési szempont alapján értékelésre kerül, de az ezek alapjául szolgáló - a b) pont hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

b.) Nem korlátozható, vagy nem tiltható meg üzleti titokra hivatkozással olyan adat nyilvánosságra hozatala, amely a közérdekű adatok nyilvánosságára és a közérdekből nyilvános adatra vonatkozó, külön törvényben meghatározott adatszolgáltatási és tájékoztatási kötelezettség alá esik. A közbeszerzési eljárás alapján megkötött szerződés engedményezést kizáró rendelkezése nem minősül üzleti titoknak.

**20.12.** Ajánlatkérő nem teszi lehetővé nyertes ajánlattevő(k) számára gazdálkodó szervezet létrehozását.

**20.13.** Az ajánlatkérő tájékoztatja az ajánlattevőket, hogy az eljárás nyertesének visszalépése esetén – amennyiben második legkedvezőbb ajánlattevőt is megjelöli az összegezésben ajánlatkérő – a következő legkedvezőbb ajánlatot tevőnek minősített szervezettel köti meg a szerződést. Az ajánlatok elbírálásáról szóló írásbeli összegezésnek az ajánlattevők részére történt megküldése napjától a nyertes ajánlattevő és a második legkedvezőbb ajánlatot tett ajánlattevő ajánlati kötöttsége harminc nappal meghosszabbodik.

**20.14.** Ajánlatkérő rögzíti, hogy a teljesítés során esetlegesen keletkező, szerzői jogi védelem alá eső alkotáson Ajánlatkérő területi korlátozás nélküli, harmadik személynek átadható teljes körű felhasználási és átdolgozási jogot szerez.

**20.15.** Ajánlatkérő a Kbt. 114. § (11) bekezdésének rendelkezéseit nem alkalmazza.

**20.16.** Az eljárás eredményéről vagy eredménytelenségéről az Ajánlatkérő a Kbt. 79. § (2) bekezdés szerint, az erről hozott döntést követően a lehető leghamarabb, az ajánlati kötöttség időtartama alatt tájékoztatja ajánlattevőt az írásbeli összegezés megküldésével .

**20.17.** A vonatkozó egyéb rendelkezések, jogszabályok:
- 2011. CXCV. törvény államháztartásról;
- 368/2011. (XII. 31.) Korm. rendelet az államháztartásról szóló törvény végrehajtásáról;
- 1997. évi LXXVIII. törvény az épített környezet alakításáról és védelméről;
- 322/2015. (X. 30.) Korm. rendelet az építési beruházások közbeszerzésének részletes szabályairól;
- 191/2009. (IX. 15.) Korm. rendelet az építőipari kivitelezési tevékenységről.

A kivitelezési tevékenység gyakorlásához kapcsolódó feltételeket az alábbi rendeletek szabályozzák:
- 4/2002 (II.20.) SzCsM-EÜM. együttes rendelet az építési munkahelyeken és az építési folyamatok során megvalósítandó minimális munkavédelmi követelményekről
- 266/2013 (VII.11.) Kormányrendelet az építésügyi és az építésüggyel összefüggő szakmagyakorlási tevékenységekről
- 312/2012. (XI. 8.) Kormányrendelet az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásokról
- 1997. évi LXXVIII. törvény (OTÉK) az épített környezet alakításáról és védelméről
- 19/2014. (IV. 29.) NGM rendelet a fogyasztó és vállalkozás közötti szerződés keretében eladott dolgokra vonatkozó szavatossági és jótállási igények intézésének eljárási szabályairól
- 275/2013. (VII. 16.) Korm. rendelet az építési termék építménybe történő betervezésének és beépítésének, ennek során a teljesítmény igazolásának részletes szabályairól

Jelen felhívásban nem szabályozott kérdések vonatkozásában:
- a közbeszerzésekről szóló 2015. évi CXLIII. törvény (jelen felhívásban Kbt.),
- 321/2015. (X. 30.) Kormányrendelet a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról,
- 322/2015. (X. 30.) Kormányrendelet az építési beruházások közbeszerzésének részletes szabályairól, és kapcsolódó rendeletek előírásai irányadóak.

**20.18.** Az ajánlattevőnek az ajánlathoz csatolnia kell az ajánlatkérő által a dokumentációban előírt feltételeket figyelembe vevő heti bontású vonalas ütemtervet (a szerződés mellékletévé válik, szerződéskötés napjára aktualizálásra kerül). Ajánlattevők vegyék figyelembe, hogy a kivitelezés ideje alatt az intézmények folyamatos működését biztosítani kell, továbbá legyenek figyelemmel a betegek, az osztályok elkülönítésére és mozgatására, és arra hogy a fekvőbeteg és járó beteg ellátás folyamatos a kivitelezés helyszínén. A munkálatokat az épületek működése, rendeltetésszerű használata (irodai tevékenység / betegellátás) közben kell végezni.

**20.19.** Ajánlatkérő az ajánlatok megalapozottságának megítélése és érdemi összehasonlíthatósága érdekében árazatlan költségvetést bocsát az ajánlattevők rendelkezésére. Ajánlattevőnek a költségvetés minden elemét be kell áraznia, olyan módon, hogy a felmerülő költségek azok tényleges felmerülési helyén kerüljenek feltüntetésre. A be nem árazott anyagköltség vagy munkadíj esetében az ajánlatkérő az ajánlatot az ajánlatkérői előírásoktól és az előírt műszaki tartalomtól eltérő ajánlatnak minősíti. Ahol anyagköltség vagy munkadíj nem merül fel, a „0 Ft” feltüntetése lehetséges, azonban ezeket az eseteket külön indokolni szükséges, hivatkozva a szakmai előírásokra, szabályokra vagy az általános árazási gyakorlatra. A költségvetés műszaki tartalma, az ajánlatkérő kifejezett hozzájárulása nélkül érvényesen nem módosítható. Ajánlatkérő, bár egyösszegű (átalánydíjas) szerződést köt, egységárakkal beárazott költségvetést kér az ajánlattevőktől, mely tájékoztató mennyiségekre kért egységár beárazás csupán egy tájékoztató ajánlatkérő számára. Ajánlatkérő előírja az árazott tételes költségvetés szerkeszthető formában (.xls illetve .xlsx) történő elektronikus benyújtását.

**20.20.** Árfolyamok: A különböző devizák magyar forintra történő átváltásánál az ajánlattevőnek az árbevétel tekintetében a számviteli jogszabályok szerinti beszámoló fordulónapján (ha ez nem munkanap, akkor az azt megelőző munkanapon), a referenciák tekintetében pedig a teljesítés napján (ha ez nem munkanap, akkor az azt megelőző munkanapon) érvényes hivatalos, Magyar Nemzeti Bank által meghatározott deviza középárfolyamokat kell alapul venni. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját nemzeti bankja (központi bankja) által, a forgalom tekintetében a beszámoló fordulónapján (ha ez nem munkanap, akkor az azt megelőző munkanapon), a referenciák tekintetében pedig a teljesítés napján (ha ez nem munkanap, akkor az azt megelőző munkanapon) érvényes középárfolyamon számított EUR ellenértéket kell ajánlattevőnek alapul venni, majd a fentiek alapján magyar forintra váltani.

**20.21.** Ajánlatkérő tájékoztatja az ajánlatevőket, hogy a nyertes ajánlattevőként szerződő fél köteles - legkésőbb a szerződéskötés időpontjára - a közbeszerzés tárgyát képező projektre, a szerződés teljes időtartamát lefedő felelősségbiztosítási szerződést kötni vagy meglévő felelősségbiztosítását kiterjeszteni az ajánlatkérő által előírt mértékű, minimális kártérítési összeg az építés-szerelési minimum 100.000.000,- Ft/év és legalább 20.000.000,- Ft/káresemény terjedelmű felelősségbiztosításra. Ajánlattevő ez irányú kötelezettségvállalásáról szóló nyilatkozatát az ajánlathoz csatolni köteles. A biztosításoknak mentesítenie kell az ajánlatkérőként szerződő felet és képviselőit az esetlegesen bekövetkező káresemények kártérítési kötelezettsége alól.

**20.22.** A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

**20.23.** Amennyiben az ajánlatkérő által rendelkezésére bocsátott műszaki leírás gyártmány, eredet, típus, eljárás, tevékenység, személy, szabadalom, védjegy megjelölését, erre való hivatkozást tartalmaz, úgy azt csak a közbeszerzés tárgyának egyértelmű és közérthető meghatározása tette szükségessé, valamint a tárgy jellegének egyértelmű meghatározása érdekében történt, és a „vagy azzal egyenértékű” kifejezés megnevezés melletti alkalmazásával értendő. Ezen termékek, anyagok, eszközök, berendezések stb. (együttesen: termék) esetében egyenértékű termék megajánlható, az ajánlatban a beárazott tételes költségvetést követően külön fejezetben, a tételszám megjelölésével fel kell sorolni az adott terméket megadva a megajánlott termék pontos gyártmányát és típusát. Az előírttól eltérő termék megajánlása esetén az ajánlat részét kell képeznie a megajánlott termékre vonatkozó olyan prospektus vagy műszaki leírás, amely tartalmaz minden olyan adatot és információt, amely alapján az ajánlatkérő meg tudja állapítani a termék műszaki leírásában foglalt - adott termékre hivatkozással megadott - követelményeknek való megfelelőségét, az azzal való egyenértékűséget. Az ajánlatkérő felhívja az ajánlattevők figyelmét, hogy az előírttól eltérő termékek kizárólag akkor ajánlhatóak meg, ha azok rendelkeznek a magyarországi forgalomba hozatalhoz szükséges valamennyi engedéllyel, amelyet az ajánlathoz csatolni kell. Amennyiben az ajánlat a fentieknek megfelelő, a tervdokumentációban megadott termékektől eltérő termékek megajánlására vonatkozó információt nem tartalmaz, az ajánlatkérő a kivitelezés során kizárólag a tervdokumentációban meghatározott termékek beépítését fogadja el.

**20.24.**  A felhasznált energia elszámolása: a víz-csatorna ajánlatkérővel (Megrendelővel) közösen megállapított napi fogyasztás figyelembe vételével megkötött megállapodás, az áram ideiglenes mérő (felvonulási szekrény) alapján. Az almérők felszerelésével kapcsolatos költségek a nyertes ajánlattevőt terhelik.

**20.25.** A Ptk. 6:252. § (3) bekezdése értelmében az ajánlattevő köteles a megrendelő által átadott dokumentációt a szerződés megkötése előtt megvizsgálni és a megrendelőt a felismerhető hibáira, hiányosságaira figyelmeztetni. Az ajánlati kötöttségre tekintettel erre az ajánlattételi határidő lejárta előtt van lehetőség, emiatt ajánlatkérő előírja, hogy az ajánlattevők az ajánlattételre nyitva álló időn belül, azaz az ajánlati kötöttség beállta előtt vizsgálják meg a Műszaki leírást (tervdokumentációt), és a felismerhető hibával, hiányosságaival kapcsolatban kiegészítő tájékoztatás kérésével figyelmeztessék az ajánlatkérőt.

**20.26.** Minden részre külön csatolandó: az ajánlatban meg kell jelölni a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni. Ezen részek tekintetében meg kell nevezni az ajánlat benyújtásakor már ismert alvállalkozókat.

**20.27.** Az ajánlattevőnek az ajánlatában felolvasólapot kell csatolni a Kbt. 68.§. (4) bekezdése szerinti tartalommal.

**20.28.** Az a szervezet, amelynek adatait az ajánlattevő a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

**20.29.** Az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. Az e jogosultságot igazoló dokumentumokat az ajánlatban csatolni kell (aláírási címpéldány, ügyvéd által ellenjegyzett aláírás minta vagy meghatalmazás) - az ajánlattevő, az alvállalkozó és az alkalmasság igazolásában részt vevő gazdasági szereplő esetében is. Amennyiben azt a cégbejegyzési (változásbejegyzési) kérelemhez csatolták, a cégjegyzésre jogosultnak a cég nevében olyan módon, illetve formában kell aláírnia, ahogyan azt a hiteles cégaláírási nyilatkozat (a közjegyzői aláírás-hitelesítéssel ellátott címpéldány), illetve az ügyvéd által ellenjegyzett aláírás-minta tartalmazza. Amennyiben ajánlattevő, illetőleg - ha ilyet az ajánlattevő az alkalmasság igazolásához igénybe vesz - az alkalmasság igazolásához kapacitást biztosító gazdasági szereplő olyan formában működik, ahol nem szükséges aláírási címpéldány vagy aláírás-minta készítése, úgy kérjük az aláíró fél nyilatkozatát erre vonatkozóan, valamint a kötelezettség vállalásra jogosult személy aláírásának mintáját is tartalmazó teljes bizonyítóerejű magánokirat benyújtását egyszerű másolatban, figyelemmel a Ctv. 9. §-ára.

**20.30**. Folyamatban lévő változásbejegyzési eljárás esetében, az ajánlathoz csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által küldött igazolást. Nemleges tartalmú nyilatkozat csatolását is kérjük, ha nincs változás bejelentési eljárás folyamatban.

**20.31.** Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni. Amennyiben az ajánlatok csomagolása nem az előírtaknak megfelelően történik, vagy a felirat nem megfelelő, ez nem eredményezi az ajánlat érvénytelenségét, azonban az ajánlattevő kockázata, amennyiben az ajánlat nem kerül felbontásra, vagy elirányítják.

**20.32**. **Az ajánlatkérő konzultáció nélküli helyszíni bejárást tart.**

**Időpontja**: 2016. július 14-én 10:00 órai kezdettel

**Találkozási hely:** Jahn Ferenc Dél-pesti Kórház és Rendelőintézet Főigazgatói Tárgyaló fsz. 2.

A helyszíni bejárás célja az építés helyszínének megismerése. A helyszíni bejáráson ajánlatkérő kérdésekre nem válaszol, ajánlattevők kérdéseiket a kiegészítő tájékoztatás kérésre vonatkozó szabályok szerint, írásban tehetik fel. A részvétel költségeit (beleértve a helyszínre való kijutást) az érintett gazdasági szereplők maguk viselik. A helyszíni bejáráson való részvétel minden érintett gazdasági szereplő saját felelőssége.

**20.34.** Amennyiben a jogutód a jogelőd meghatározott jogosultságait (például: referenciáit, számviteli jogszabályok szerinti beszámolóját, stb.) kívánja felhasználni, Ajánlatkérő előírja, hogy az ajánlathoz csatoljon nyilatkozatot, arról hogy kizárólagosan jogosult az alkalmassági feltételeknek megfelelő jogelődi jogosultságok felhasználására, s azok tekintetében kizárólagos jogutódnak minősül.

**20.35**. Irányadó idő: A teljes eljárást megindító felhívásban és dokumentációban valamennyi órában megadott határidő magyarországi helyi idő szerint értendő.

**20.36**. Üzletszerű gazdasági tevékenységként építőipari kivitelezési tevékenységet az folytathat, aki a vonatkozó előírásoknak megfelel, és az MKIK kivitelezői tevékenységre jogosultak évjegyzékébe felvette, illetve onnan törlésre nem került (1997. évi LXXVIII. tv. 39. § és 39/A. §, 191/2009. kormányrend.). Ajánlatkérő a szerződéskötéskor jogosult ellenőrizni az ajánlattevő, illetőleg a megjelölt, építőipari kivitelezési tevékenységet végző, gazdasági szereplő(k) MKIK nyilvántartásban való szereplését.

**20.37**. A teljes dokumentáció korlátozás, és térítésmentesen letölthető a: <http://www.delpestikorhaz.hu/kozbeszerzes/2016/egyesosztalyokatalakitasa/> linken.

**20.38.** Az eljárásban az ajánlatkérő tárgyalást tart. A tárgyalás a bírálati szempontok szerinti tartalmi elemekre irányul.

**Az első tárgyalás időpontja:2016. szeptember 29-én 10.00 óra**, melyre azokat az ajánlattevőket hívja meg az ajánlatkérő akik esetében megállapításra került, hogy az ajánlatuk érvényes és hiánytalan.

**Az első tárgyalás helye:** Janh Ferenc Dél-pesti Kórház és Rendelőintézet 1204 Budapest Köves u. 1. Főigazgatói Tárgyaló fsz. 2. Az Ajánlatkérő fenntartja a jogot arra, hogy több tárgyalási kört tartson, maximum hármat.

**A tárgyalás lefolytatásának menete és főbb szabályai:**

Az eljárás mind a 6 része esetében részenként az adott részre ajánlatot tett és érvényes ajánlatot beadott ajánlattevőkkel a műszaki feltételeket közösen egyezteti az ajánlatkérő, ezt követően, minden részre külön-külön az ajánlatkérő a beérkezés sorrendjében egyesével tárgyal az ajánlattevőkkel a bírálati szempont szerinti tartalmi elemekről.

A tárgyalásra kötelezettségvállalásra és nyilatkozattételre jogosult képviselő kell, hogy érkezzen. Az ajánlati kötöttség a tárgyalás lezárásától számítottan veszi kezdetét.

Az ajánlati ár esetében az Ajánlatkérő meghatározza, hogy :

* az árcsökkentés mértéke minimum nettó 200.000,- Ft-os léptékkel lehetséges.
* a késedelmi kötbér összegének változtatása 20.000,- Ft-onkénti minimum értékkel lehetséges.
* a teljesítési határidő napjainak csökkentése minimum 2 napos léptékkel lehetséges.

**20.39.** Felhívja az Ajánlatkérő az Ajánlattevők figyelmét a Kbt. 138. § (1) és (5) bekezdésében foglaltakra.

**20.40.**  A tételes árazott költségvetés szakmai ajánlat része, az ajánlatba csatolni kell.

**20.41.** A Kbt. 73. § (4) bekezdése alapján érvénytelen az ajánlat, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a Kbt. 4. mellékletében felsorolt környezetvédelmi, szociális és munkajogi rendelkezések írnak elő. Az ajánlatkérő a Kbt. 73. § (5) bekezdése alapján tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni.

- környezetvédelmi kérdésekben: Földművelésügyi Minisztérium

 - szociális kérdésekben: Emberi Erőforrások Minisztériuma

 - munkajogi kérdésekben: Emberi Erőforrások Minisztériuma, valamint az

 Igazságügyi Minisztérium

**21./ AZ AJÁNLATTÉTELI FELHÍVÁS MEGKÜLDÉSÉNEK NAPJA**

2016. szeptember 8.

 **Dr. Ralovich Zsolt**

 főigazgató